Rozhodnutie Rady z 22. júna 1995 ustanovujúce pravidlá mikrobiologických skúšok na určenie prítomnosti salmonely odberom vzoriek z čerstvého hydinového mäsa určeného pre Fínsko a Švédsko



Úradný vestník L 243 , 11/10/1995 S. 0029 - 0032

CS.ES Kapitola 3 Zväzok 18 S. 243 - 246

ET.ES Kapitola 3 Zväzok 18 S. 243 - 246

HU.ES Kapitola 3 Zväzok 18 S. 243 - 246

LT.ES Kapitola 3 Zväzok 18 S. 243 - 246

LV.ES Kapitola 3 Zväzok 18 S. 243 - 246

MT.ES Kapitola 3 Zväzok 18 S. 243 - 246

PL.ES Kapitola 3 Zväzok 18 S. 243 - 246

SK.ES Kapitola 3 Zväzok 18 S. 243 - 246

SL.ES Kapitola 3 Zväzok 18 S. 243 - 246



Rozhodnutie Rady z 22. júna 1995 ustanovujúce pravidlá mikrobiologických skúšok na určenie prítomnosti salmonely odberom vzoriek z čerstvého hydinového mäsa určeného pre Fínsko a Švédsko (95/411/EC) RADA EURÓPSKEJ ÚNIE, so zreteľom na zmluvu o založení Európskeho spoločenstva, so zreteľom na smernicu Rady 71/118/ES z 15. februára 1971 o zdravotných problémoch ovplyvňujúcich obchod s čerstvým hydinovým mäsom [1], najmä na jej článok 5 ods. 3 písm. a), keďže Komisia schválila prevádzkové programy týkajúce sa kontrol na prítomnosť salmonely, ktoré predložilo Fínsko a Švédsko; keďže tieto programy obsahujú osobitné opatrenia pre čerstvé hydinové mäso; keďže vykonávanie mikrobiologických skúšok zo strany prevádzkárne predstavuje jednu z dodatočných záruk dávaných Fínsku a Švédsku a poskytuje záruky rovnocenné zárukám získavaným na základe fínskeho a švédskeho prevádzkového programu, ako uznávajú príslušné rozhodnutia Komisie; keďže Fínsko a Švédsko musia na zásielky čerstvého hydinového mäsa z tretích krajín uplatňovať aspoň také prísne dovozné požiadavky, ako sú požiadavky ustanovené v tomto rozhodnutí; keďže pravidlá mikrobiologických skúšok odberom vzoriek by sa mali ustanoviť formou určenia metódy odberu vzoriek, počtu odobratých vzoriek a mikrobiologickej metódy vyšetrovania týchto vzoriek; keďže, pokiaľ ide o uplatňované metódy odberu vzoriek, je vhodné rozlišovať medzi celými telami na jednej strane a časťami tiel a drobami na druhej strane; keďže je vhodné zohľadniť medzinárodné metódy mikrobiologického vyšetrovania vzoriek; keďže mikrobiologické skúšky sa nemajú vyžadovať v prípade čerstvého hydinového mäsa z prevádzkárne, v ktorej sa uplatňuje program uznaný za rovnocenný programu, ktorý sa realizuje vo Fínsku a alebo Švédsku; keďže ustanovenia tohto rozhodnutia sa nedotýkajú zmien a doplnkov k prílohám k smernici 71/118/EHS, ktoré by mohli byť prijaté podľa článku 19 tejto smernice, PRIJALA TOTO ROZHODNUTIE: Článok 1 Podľa článku 5 ods. 3 písm. a smernice 71/118/EHS zásielky čerstvého mäsa určené pre Fínsko a Švédsko podliehajú pravidlám ustanoveným v článkoch 2 a 3. Článok 2 Čerstvé hydinové mäso určené pre Fínsko a Švédsko sa podrobuje mikrobiologickým skúškam na určenie prítomnosti salmonely odberom vzoriek vykonávaným v súlade s prílohou v prevádzkárni pôvodu tohto mäsa. Článok 3 Hydinové mäso z prevádzkárne, v ktorej sa uplatňuje program uznaný v súlade s postupom ustanoveným v článku 21 smernice 71/118/EHS za rovnocenný programu, ktorý sa realizuje vo Fínsku alebo Švédsku, sa nepodrobuje mikrobiologickým skúškam ustanoveným v tomto rozhodnutí. Článok 4 Rada, konajúc na návrh Komisie vytvorený na základe správy vypracovanej na základe výsledkov prevádzkových programov realizovaných vo Fínsku a Švédsku a skúseností získaných pri uplatňovaní tohto rozhodnutia, preskúma toto rozhodnutie pred 1. júlom 1998. Článok 5 Toto rozhodnutie sa bude uplatňovať od 1. júla 1995. Článok 6 Toto rozhodnutie je adresované členským štátom. V Bruseli 22. júna 1995 Za Radu predseda Ph. Vasseur [1] Ú. v. ES L 55, 8.3.1971, s. 23. Smernica naposledy zmenená a doplnená rozhodnutím 91/1/ES, Euratom, ESUO (Ú. v. ES L 1, 1.1.1995, s. 1). -------------------------------------------------- PRÍLOHA ODDIEL A METÓDA ODBERU VZORIEK 1. Telá (s ponechanou kožou z krku) Náhodné vzorky sú rovnomerne rozmiestnené po celej zásielke. Odber vzoriek predstavuje aseptické odstránenie kúskov kože z krku s hmotnosťou asi 10 g sterilným skalpelom a pinzetou. Vzorky by sa až do vyšetrenia mali udržiavať v chlade pri teplote 4 °C. Kvôli vyšetreniu sa vzorky 10-násobne zriedia v pufrovanej peptónovej vode (BPW) a inkubujú sa 16 až 20 hodín pri teplote 37 °C. Následne sa bujóny v stave pred obohatením vyskúšajú na prítomnosť salmonely podľa metódy opísanej v oddieli C. Porcie bujónov v stave pred obohatením sa kvôli obohateniu môžu pospájať maximálne po 10. Vzorky sa náležite označia a identifikujú. 2. Telá bez kože z krku, časti tiel a droby Kúsky tkanív s hmotnosťou asi 25 g sa odoberú zabodnutím sterilného korkovrtu do povrchu mäsa alebo odrezaním plátkov tkaniva sterilnými nástrojmi. Vzorky by sa až do vyšetrenia mali udržiavať v chlade pri teplote 4 °C. Kvôli vyšetreniu sa vzorky 10-nádobne zriedia v pufrovanej peptónovej vode (BPW) a inkubujú sa 16 až 20 hodín pri teplote 37 °C. Následne sa bujóny v stave pred obohatením vyskúšajú na prítomnosť salmonely podľa metódy opísanej v oddieli C. Porcie bujónov v stave pred obohatením sa kvôli obohateniu môžu pospájať maximálne po 10. Vzorky sa náležite označia a identifikujú. ODDIEL B POČET ODOBRATÝCH VZORIEK Počet balených kusov v zásielke, z ktorých sa odoberajú samostatné náhodné vzorky, je nasledovný: Zásielka (počet balených kusov) | Počet balených kusov, z ktorých sa odoberú vzorky | 1–24 | Číslo rovné počtu balených kusov s maximálnou hodnotou 20 | 25–29 | 20 | 30–39 | 25 | 40–49 | 30 | 50–59 | 35 | 60–89 | 40 | 90–199 | 50 | 200–499 | 55 | 500 alebo viac | 60 | V závislosti od hmotnosti balených kusov je možné znížiť počet vzoriek pomocou týchto koeficientov násobenia: Hmotnosť balených kusov | > 20 kg | 10 – 20 kg | < 10 kg | Koeficienty násobenia | × 1 | × ¾ | × ½ | ODDIEL C MIKROBIOLOGICKÁ METÓDA VYŠETROVANIA VZORIEK Mikrobiologické skúšky vzoriek na prítomnosť salmonely sa musia vykonávať podľa štandardnej metódy Medzinárodnej organizácie pre normalizáciu, ISO 6579:1993. Rada, konajúc na návrh Komisie, však môže od prípadu k prípadu povoliť metódy, ktoré poskytujú rovnocenné záruky. --------------------------------------------------